Document ID: 32001L0111

Reference:
EUR-Lex - 32001L0111 - MT
Avviż Legali Importanti
|
32001L0111
Official Journal L 010 , 12/01/2002 P. 0053 - 0057
Id-Direttiva tal-Kunsill 2001/111/KEtal-20 ta' Diċembru 2001li għandha x'taqsam ma' ċerti tipi ta' zokkor maħsuba għall-konsum mill-bniedemIL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 37 tiegħu,Wara li kkunsidra l-proposta mill-Kummissjoni [1],Wara li kkunsidra l-opinjoni tal-Parlament Ewropew [2];Wara li kkunsidra l-opinjoni tal-Kumitat Ekonomiku u Soċjali [3];Billi:(1) Ċerti Direttivi vertikali li għandhom x'jaqsmu ma' l-oġġetti ta' l-ikel għandhom jiġu ssimplifikati sabiex iqisu biss il-ħtiġiet essenzjali li jridu jintlaħqu mill-prodotti li jkopru sabiex dawn il-prodotti jkunu jistgħu jimxu bla tixkil fis-suq intern, skond il-konklużjonijiet tal-Kunsill Ewropew li sar f'Edinburgu fil-11 u fit-12 ta' Diċembru 1992, kif ikkonfermat minn dawk tal-Kunsill Ewropew fl-10 u fil-11 ta' Diċembru 1993.(2) Id-Direttiva tal-Kunsill 73/437/KEE tal-11 ta' Diċembru 1975 dwar l-approssimazzjoni tal-liġijiet ta' l-Istati Membri li tirrigwarda ċerti tipi ta' zokkor maħsuba għall-konsum mill-bniedem [4] kienet iġġustifikata bil-fatt illi d-differenzi bejn il-liġijiet nazzjonali dwar ċerti kategoriji ta' zokkor jistgħu jirriżultaw f'kundizzjonijiet ta' kompetizzjoni mhux ġusta li x'aktarx tqarraq bil-konsumaturi, u b'hekk ikollha effett dirett fuq kif jiġi stabbilit u jiffunzjona s-suq komuni.(3) Id-Direttiva 73/437/KEE kienet għalhekk iddisinjata sabiex tistabbilixxi d-definizzjonijiet u r-regoli komuni dwar il-karatteristiċi tal-manifattura, l-imballaġġ u t-tikkettjar tal-prodotti interessati hekk illi tiżgura l-moviment liberu tagħhom ġewwa l-Komunità.(4) Il-Kummissjoni beħsiebha tipproponi, malajr kemm jista’ jkun, u jkun xi jkun il-każ qabel l-1 ta' Lulju 2000, l-inklużjoni fid-Direttiva tal-Kunsill 80/232/KEE tal-15 ta' Jannar 1980 dwar l-approssimazzjoni tal-liġijiet ta' l-Istati Membri li għandhom x'jaqsmu mal-firxiet tal-kwantitajiet nominali u l-kapaċitajiet nominali permessi għal ċerti prodotti imballati bil-quddiem [5] firxa ta' piżijiet nominali tal-prodotti koperti b'din id-Direttiva.(5) Id-Direttiva 73/437/KEE għandha tiġi mfassla mill-ġdid sabiex ir-regoli dwar il-kundizzjonijiet tal-fabbrikazzjoni u tat-tqegħid fis-suq li għandhom x'jaqsmu mal-konsum mill-bniedem isiru aktar aċċessibbli u, barra minn hekk, sabiex tikkorrispondi mal-liġijiet ġenerali Komunitarji dwar l-oġġetti ta' l-ikel, b'mod partikolari l-liġijiet dwar it-tikkettjar, il-materjali li jagħtu l-kulur u l-addittivi l-oħra awtorizzati, is-solventi ta' l-estrazzjoni u l-metodi ta' analiżi.(6) Ir-regoli ġenerali tat-tikkettjar ta' l-ikel stabbiliti fid-Direttiva 2000/13/KE tal-Parlament Ewropew u tal-Kunsill [6] għandhom japplikaw bla ħsara għal ċerti kundizzjonijiet.(7) Skond il-prinċipji tas-sussidjarjetà u tal-proporzjonalità stabbiliti bl-Artikolu 5 tat-Trattat, il-għan li jiġu stabbiliti d-definizzjonijiet u r-regoli komuni għall-prodotti interessati u li d-dispożizzjonijiet jinġiebu f'linja mal-liġijiet ġenerali Komunitarji dwar l-oġġetti ta' l-ikel ma jistax jinkiseb biżżejjed mill-Istati Membri u, minħabba n-natura ta' din id-Direttiva, jista’ jinkiseb aħjar mill-Komunità. Din id-Direttiva ma tmurx iżjed ‘il bogħod milli meħtieġ sabiex jinkiseb dan l-għan.(8) Il-miżuri meħtieġa sabiex tiġi implimentata din id-Direttiva għandhom ikunu adottati skond id-Deċiżjoni tal-Kunsill 1999/468/KE tat-28 ta' Ġunju 1999 li tistabbilixxi l-proċeduri sabiex jiġu eżerċitati l-poteri ta' implimentazzjoni kkonferiti lill-Kummissjoni [7].(9) Biex jevitaw ostakoli ġodda għall-moviment liberu, l-Istati Membri għandhom iżommu lura milli jadottaw, għall-prodotti fil-kwistjoni, id-disposizzjonijiet nazzjonali mhux ipprovduti b'din id-Direttiva,ADOTTA DIN ID-DIRETTIVA:Artikolu 1Din id-Direttiva għandha tapplika għall-prodotti ddefiniti fil-Parti A ta' l-Anness.Madankollu, din id-Direttiva ma għandhiex tapplika għall-prodotti ddefiniti fil-Parti A ta' l-Anness meta jieħdu l-għamliet li ġejjin: zokkor ta' l-icing, zokkor tal-ħelu, zokkor fil-ħobz.Artikolu 2Id-Direttiva 2000/13/KE għandha tapplika għall-prodotti ddefiniti fil-Parti A ta' l-Anness li ġej bla ħsara għall-kundizzjonijiet u għad-derogi li ġejjin:1. Mingħajr preġudizzju għall-punt 5 ta' hawn taħt, l-ismijiet tal-prodotti elenkati fil-Parti A ta' l-Anness għandhom japplikaw biss għall-prodotti rriferiti hemmhekk u għandhom jintużaw fil-kummerċ biex jiġu ddenominati.L-ismijiet tal-prodotti rriferiti fil-punt 2 tal-Parti A ta' l-Anness jistgħu jintużaw ukoll sabiex jiġi ddenominat il-prodott riferit fil-punt 3 tiegħu.Madankollu,- il-prodotti ddefiniti fil-Parti A ta' l-Anness jistgħu, b'żieda ma’ l-isem obbligatorju tal-prodott, iġorru wkoll it-termini tal- kwalifika wżati b'mod komuni fl-Istati Membri varji;- l-ismijiet tal-prodotti jistgħu jintużaw ukoll fl-ismijiet tal-prodotti imfassla sabiex jiddenominaw prodotti oħra, skond id-drawwa,sakemm dawn l-ismijiet ma jkunux x'aktarx li jqarrqu bil-konsumatur.2. Għall-prodotti imballati bil-quddiem li jiżnu inqas minn 20g, il-piż nett ma għandux għalfejn jiġi indikat fuq it-tikketta.3. It-tikkettjar għandu jindika l-materjal niexef u l-kontenut taz-zokkor invertit tas-soluzzjoni taz-zokkor, is-soluzzjoni taz-zokkor invertit u x-ġulepp taz-zokkor invertit.4. It-tikkettjar għandu tinkludi t-termini tal-kwalifika "ikkristallizzat" għall-ġulepp taz-zokkor invertit li jinkorpora l-kristalli fis-soluzzjoni.5. Meta l-prodotti rriferiti fil-punti 7 u 8 tal-Parti A ta' l-Anness ikun fihom il-fruttosju fi proporzjonijiet iktar minn 5 % fuq il-bażi tal-materjal niexef, għandhom, rigward l-isem tagħhom tal-prodott u bħala ingredjenti, jiġu ttikkettjati bħala "ġulepp mill-glukosju u l-fruttosju" jew "ġulepp mill-fruttosju u l-glukosju" u "ġulepp imnixxef mill-glukosju u l-fruttosju" jew "ġulepp imnixxef mill-fruttosju u l-glukosju", rispettivament, sabiex juru jekk l-ikbar proporzjon ikunx il-komponent tal-glukosju jew il-komponent tal-fruttosju.Artikolu 3Għall-prodotti ddefiniti fl-Anness, l-Istati Membri ma għandhomx jadottaw id-disposizzjonijiet nazzjonali li mhumiex ipprovvduti f'din id-Direttiva.Artikolu 4Il-miżuri meħieġa sabiex tiġi implimentata din id-Direttiva li għandhom x'jaqsmu mal-materjali rriferiti hawn taħt għandhom jiġu adottati skond il-proċedura regolatorja ddikjarata fl-Artikolu 5(2):- li ġġib lil din id-Direttiva f'linja mal-liġijiet ġenerali Komunitarji dwar l-oġġetti ta' l-ikel,- l-addattamenti għall-progress tekniku.Artikolu 51. Il-Kummissjoni għandha tiġi megħjuna mill-Kumitat Permanenti ta' l-Oġġetti ta' l-Ikel (minn issa ‘l quddiem imsejjaħ "il-Kumitat") stabbilit bl-Artikolu 1 tad-Deċiżjoni 69/414/KEE [8].2. Meta ssir referenza għal dan il-paragrafu, għandhom japplikaw l-Artikoli 5 u 7 tad-Deċiżjoni 1999/468/KE.Il-perjodu taż-żmien stabbilit fl-Artikolu 5(6) tad-Deċiżjoni 1999/468/KE għandu jiġi ffissat għal tliet xhur.3. Il-Kumitat għandu jadotta r-regoli tiegħu ta' proċedura.Artikolu 6Id-Direttiva 73/437/KEE hija hawnhekk imħassra b'effett mit-12 ta' Lulju 2003.Ir-referenzi għad-Direttiva mħassra għandhom jinftiehmu bħala referenzi għal din id-Direttiva.Artikolu 7L-Istati Membri għandhom idaħħlu fis-seħħ il-liġijiet, ir-regolamenti u d-disposizzjonijiet amministrattivi meħtieġa sabiex jikkonformaw ma’ din id-Direttiva qabel it-12 ta' Lulju 2003. Għandhom jgħarrfu lill-Kummissjoni minnufih b'dan.Il-miżuri għandhom japplikaw hekk illi:- jawtorizzaw it-tqegħid fis-suq tal-prodotti ddefiniti fil-Parti A ta' l-Anness jekk jikkonformaw mad-definizzjonijiet u r-regoli stabbiliti f'din id-Direttiva, b'effett mit-12 ta' Lulju 2003,- jipprojbixxu t-tqegħid fis-suq tal-prodotti li jonqsu milli jikkonformaw ma’ din id-Direttiva, b'effett mit-12 ta' Lulju 2004.Madankollu, it-tqegħid fis-suq tal-prodotti li jonqsu milli jikkonformaw ma’ din id-Direttiva imma kienu ttikkettjati qabel it-12 ta' Lulju 2004 skond id-Direttiva 73/437/KEE għandhom ikunu permessi sakemm jispiċċaw il-ħażniet.Meta l-Istati Membri jadottaw dawn il-miżuri dawn għandu ikollhom referenza għal din id-Direttiva jew għandhom ikunu akkumpanjati b'din ir-referenza fil-waqt tal-pubblikazzjoni uffiċjali tagħhom. Il-metodi biex issir din ir-referenza għandhom jiġu adottati mill-Istati Membri.Artikolu 8Din id-Direttiva għandha tidħol fis-seħħ fil-jum tal-pubblikazzjoni tagħha fil-Ġurnal Uffiċjali tal-Komunitajiet Ewropej.Artikolu 9Din id-Direttiva hija indirizzata lill-Istati Membri.Magħmula fi Brussel, fl-20 ta' Diċembru 2001.Għall-KunsillIl-PresidentC. PicquÉ[1] ĠU C 231, tad-9.8.1996, p. 6.[2] ĠU C 279, ta' l-1.10.1999, p. 90.[3] ĠU C 56, ta' l-24.2.1997, p. 20.[4] ĠU L 356, tas-27.12.1973, p. 71. Direttiva kif emendata bl-Att ta' l-Adeżjoni ta' l-1985.[5] ĠU L 51, tal-25.2.1980, p. 1. Direttiva kif l-aħħar emendata mid-Direttiva 87/356/KEE (ĠU L 192, tal-11.7.1987, p. 48).[6] ĠU L 109, tas-6.5.2000, p. 29.[7] ĠU L 184, tas-7.7.1999, p. 23.[8] ĠU L 291, tad-19.11.1969, p. 9.--------------------------------------------------ANNESSA. L-ISMIJIET U D-DEFINIZZJONIJIET TAL-PRODOTTI1. Iz-zokkor nofsu abjadSukrosi ppurifikat u kkristallizzat ta' kwalità b'saħħitha u ta' tqegħid fis-suq tajba bil-karatteristiċi li ġejjin:(a) il-polarizzazzjoni | mhux inqas minn 99,5 oZ |(b) il-kontenut taz-zokkor invertit | mhux aktar minn 0,1 % fil-piż |(ċ) it-telf waqt it-tnixxif | mhux aktar minn 0,1 % fil-piż |2. Iz-zokkor jew iz-zokkor abjadSukrosi ppurifikat u kkristallizzat ta' kwalità tajba, fidabbli u tajba għat-tqegħid fis-suq bil-karatteristiċi li ġejjin:(a) il-polarizzazzjoni | mhux inqas minn 99,7 oZ |(b) il-kontenut taz-zokkor invertit | mhux aktar minn 0,04 % tal-piż |(ċ) it-telf waqt it-tnixxif | mhux aktar minn 0,06 % tal-piż |(d) it-tip tal-kulur | mhux aktar minn disa’ punti stabbiliti skond il-punt (a) tal-Parti B. |3. Iz-zokkor extra abjadIl-prodott li jkollu l-karatteristiċi rriferiti fil-punt 2(a), (b) u (ċ) u li rigward tagħhom in-numru totali tal-punti stabbiliti skond id-disposizzjonijiet tal-Parti B ma jaqbiżx it-tmienja u mhux iktar minn:- erbgħa rigward it-tip tal- kulur,- sitta rigward il-kontenut ta' l-irmied,- tlieta rigward il-kulur fis-soluzzjoni.[1]Is-soluzzjoni ilmija tas-sukrosi bil-karatteristiċi li ġejjin:(a) il-materjal niexef | mhux inqas minn 62 % fil-piż |(b) il-kontenut taz-zokkor invertit (il-proporzjon tal-fruttosju għad-destrosi): 1,0 ± 0,2) | mhux aktar minn 3 % fil-piż tal-materjal niexef |(ċ) l-irmied tal-konduttività | mhux iktar minn 0,1 % fil-piż tal-materjal niexef, stabbilit skond il-punt (b) tal-Parti B |(d) kulur fis-soluzzjoni | mhux aktar minn 45 unità ta' l-ICUMSA. |[2]Is-soluzzjoni ilmija tas-sukrosi invertit parzjalment bl-idrolisi, li fiha l-proporzjon taz-zokkor invertit ma jippredominax, bil-karatteristiċi li ġejjin:(a) il-materjal niexef | mhux inqas minn 62 % fil-piż |(b) il-proporzjon tal-kontenut taz-zokkor invertit għall-fruttosju:id-destrosi (1,0 ± 0,1) | aktar minn 3 % imma mhux iktar minn 50 % fil-piż tal-materjal niexef |(ċ) l-irmied tal-konduttività | mhux iktar minn 0,4 % fil-piż tal-materjal niexef, stabbilit skond il-punt (b) tal-Parti B |[3]Is-soluzzjoni ilmija, li possibbilment li kienet ikkristallizata, tas-sukrosi li ġie invertit permezz ta' l-idrolisi, li l-kontenut tagħha taz-zokkor invertit (il-kwozjent tal-fruttosju/destrosi ta' 1,0 ± 0,1), irid jaqbeż il-50 % fil-piż tal-materjal niexef, imma li inkella jrid iħares il-ħtiġiet stabbiliti fil-punt 5(a) u (ċ).7. Il-ġulepp tal-glukosjuIs-soluzzjoni ilmija ppurifikata u kkonċentrata tas-sakkaridi nutrijenti miksuba mill-lamtu u/jew l-inulin, bil-karatteristiċi li ġejjin:(a) il-materjal niexef | mhux inqas minn 70 % fil-piż |(b) l-ekwivalent tad-destrosi | mhux inqas minn 20 % fil-piż tal-materjal niexef u espress bħala D-glukosju |(ċ) l-irmied issolfatat | mhux aktar minn 1 % fil-piż tal-materjal niexef. |8. Il-ġulepp imnixxef tal-glukosjuIl-ġulepp imnixxef parzjalment tal-glukosju b'mill-inqas 93 % fil-piż tal-materjal niexef, li inkella jrid jilħaq il-ħtiġiet stabbiliti fil-punt 7(b) u (ċ).9. Id-destrosi jew il-monoidrat tad-destrosiId-D-glokużju ppurifikat u kkristallizzat li jkun fih molekola waħda ta' l-ilma tal-kristallizzazzjoni, bil-karatteristiċi li ġejjin:(a) id-destrosi (D-glukosju) | mhux inqas minn 99,5 % fil-piż tal-materjal niexef |(b) il-materjal niexef | mhux inqas minn 90 % fil-piż |(ċ) irmied issolfatat | mhux aktar minn 0,25 % fil-piż tal-materjal niexef. |10. Id-destrosi jew l-anidriju destrosiId-D-glukosju ppurifikat u kkristallizzat li ma jkunx fih ilma tal-kristallizzazzjoni, b'mill-inqas 98 % fil-piż tal-materjal niexef, inkella li jrid jilħaq il-ħtiġiet stabbiliti fil-punt 9(a) u (ċ).11. Il-fruttosjuId-D-fruttosju ppurifikat ikkristallizzat bil-karatteristiċi li ġejjin:il-kontenut tal-fruttosju | minimu ta' 98 % |il-kontenut tal-glukosju | massimu ta' 0,5 % massimu |it-telf waqt it-tnixxif | mhux aktar minn 0,5 % fil-piż |l-irmied tal-konduttività | mhux aktar minn 0,1 % fil-piż stabbilit skond |IL-PUNT (B) TAL-PARTI B. B. IL-METODU DWAR KIF JIĠU STABBILITI T-TIP TAL-KULUR, IL-KONTENUT TA' L-IRMIED TAL-KONDUTTIVITÀ U L-KULUR FIS-SOLUZZJONI TAZ-ZOKKOR (ABJAD) U TAZ-ZOKKOR EXTRA ABJAD IDDEFINITI FIL-PUNTI 2 U 3 TAL-PARTI A"Punt" jikkorrispondi:(a) fil-każ tat-tip tal-kulur, għal 0,5 ta' unità, ikkalkolata bil-metodu ta' l-Istitut ta' Brunswick tat-Teknoloġija ta' l-Industrija ta' l-Agrikoltura u taz-Zokkor, kif iddikjarat fil-paragrafu 2 tal-Kapitolu A ta' l-Anness mar-Regolament tal-Kummissjoni (KEE) Nru 1265/69 ta' l-1 ta' Lulju 1969 li jistabbilixxi l-metodi biex tiġi stabbilita l-kwalità taz-zokkor mixtri mill-aġenziji ta' l-intervent [4];(b) fil-każ tal-kontenut ta' l-irmied, għal 0,0018 % ikkalkolat bil-metodu tal-Kummissjoni Internazzjonali tal-Metodi Uniformi ta' l-Analiżi taz-Zokkor (ICUMSA) kif ippreżentat fil-paragrafu 1 tal-Kapitolu A ta' l-Anness mar-Regolament (KEE) Nru 1265/69;(ċ) fil-każ tal-kulur fis-soluzzjoni, għal 7,5 ta' unitajiet ikkalkolati bil-metodu tal-ICUMSA kif ippreżentat fil-paragrafu 3 tal-Kapitolu A ta' l-Anness mar-Regolament (KEE) Nru 1265/69.[1] is-soluzzjoni taz-zokkor invertit u tal-ġulepp taz-zokkor invertit li minnu:il-kontenut ta' l-irmied tal-konduttività ma jaqbiżx iż-0,1 %,il-kulur fis-soluzzjoni ma jaqbiżx il-25 unità tal-ICUMSA stabbiliti skond il-metodu speċifikat fil-punt (ċ) tal-Parti B.[2] is-soluzzjoni taz-zokkor invertit u tal-ġulepp taz-zokkor invertit li minnu:il-kontenut ta' l-irmied tal-konduttività ma jaqbiżx iż-0,1 %,il-kulur fis-soluzzjoni ma jaqbiżx il-25 unità tal-ICUMSA stabbiliti skond il-metodu speċifikat fil-punt (ċ) tal-Parti B.[3] is-soluzzjoni taz-zokkor invertit u tal-ġulepp taz-zokkor invertit li minnu:il-kontenut ta' l-irmied tal-konduttività ma jaqbiżx iż-0,1 %,il-kulur fis-soluzzjoni ma jaqbiżx il-25 unità tal-ICUMSA stabbiliti skond il-metodu speċifikat fil-punt (ċ) tal-Parti B.[4] ĠU L 163, ta' l-1.7.1969, p. 1.--------------------------------------------------

Summary:
Tipi ta’ zokkor
Tipi ta’ zokkor
L-Unjoni Ewropea (UE) tistabbilixxi regoli komuni għal ċerti tipi ta’ zokkor maħsuba għall-konsum mill-bniedem, b'konformità mal-leġiżlazzjoni ġenerali applikabbli għall-prodotti tal-ikel. Dawn ir-regoli jikkonċernaw il-kompożizzjoni, l-isem tal-bejgħ, it-tikkettar u l-preżentazzjoni tal-oġġetti tal-ikel.
ATT
Id-Direttiva tal-Kunsill 2001/111/KE tal-20 ta’ Diċembru 2001 li għandha x'taqsam ma’ ċerti tipi ta’ zokkor maħsuba għall-konsum mill-bniedem [Ġurnal Uffiċjali L 10, 12.01.2002].
SOMMARJU
Id-Direttiva 2001/111/KE ittejjeb it-tikkettar ta’ ċerti tipi ta’ zokkor li jittieklu sabiex il-konsumaturi jkunu infurmati aħjar u biex jiġi evitat li dawn jiġu mqarrqa mill-prodotti li jixtru. Din tapplika mingħajr preġudizzju għad-dispożizzjonijiet ġenerali relatati mat-tikkettar tal-oġġetti tal-ikel.
Tipi ta’ zokkor
Id-Direttiva 2001/111/KE tistabbilixxi ħdax-il varjetà ta’ zokkor:
iz-zokkor nofsu abjad;
iz-zokkor (zokkor abjad);
iz-zokkor extra abjad;
is-soluzzjoni taz-zokkor;
is-soluzzjoni taz-zokkor invertit;
il-ġulepp taz-zokkor invertit;
Il-ġulepp tal-glukożju;
il-ġulepp imnixxef tal-glukożju;
il-monoidrat tad-detrosi;
id-destrosi jew l-anidriju destrosi;
il-fruttożju.
Kull varjetà għandha karatteristiċi relatati mal-kompożizzjoni tagħha u regoli relatati mal-imballaġġ u t-tikkettar.
Tikkettar
Id-Direttiva 2001/111/KE tistabbilixxi ċerti dispożizzjonijiet speċifiċi għal prodotti ppakkjati minn qabel li jiżnu inqas minn 20 g għas-soluzzjonijiet taz-zokkor, il-ġulepp taz-zokkor invertit li jinkorpora l-kristalli kif ukoll għal ċerti prodotti li jkun fihom aktar minn 5 % fruttożju. Il-piż nett ta’ prodotti ppakkjati minn qabel li jiżnu inqas minn 20 g ma għandux jiġi indikat fuq it-tikkettar. Madankollu, it-tikkettar ta’ soluzzjonijiet taz-zokkor invertit u tal-ġulepp taz-zokkor invertit irid jindika l-livelli ta’ materjal niexef u ta’ kontenut taz-zokkor invertit. Barra minn hekk, it-tikketter tal-ġulepp taz-zokkor invertit li jinkorpora l-kristalli għandu jinkludi t-terminu tal-kwalifikà ikkristallizzat. Finalment, il-ġuleppi tal-glukożju (inklużi ġuleppi mnixxfa mill-glukożju) li jkun fihom aktar minn 5 % fruttożju (materjal niexef) għandhom jiġu ttikkettjati bħala ġulepp mill-glukożju u l-fruttożju jew ġulepp mill-fruttożju u l-glukożju jew ġulepp imnixxef mill-glukożju u l-fruttożju jew ġulepp imnixxef mill-fruttożju u l-glukożju, sabiex juru jekk l-ikbar proporzjon ikunx il-komponent tal-glukożju jew il-komponent tal-fruttożju.
Għall-prodotti definiti fl-Anness, l-Istati Membri għandhom jadottaw dispożizzjonijiet nazzjonali li mhumiex previsti minn din id-Direttiva.
Kuntest
Din id-Direttiva tagħmel parti mill-programm għas-simplifikazzjoni ta’ ċerti direttivi vertikali relatati mal-oġġetti tal-ikel sabiex jitqiesu biss ir-rekwiżiti essenzjali li għandhom jissodisfaw il-prodotti koperti minnhom biex dawk il-prodotti jkunu jistgħu jiċċaqilqu liberament fi ħdan is-suq intern.
REFERENZI
Att
Dħul fis-seħħ
Terminu għat-traspożizzjoni fl-Istati Membri
Il-Ġurnal Uffiċjali ta’ l-Unjoni Ewropea
Id-Direttiva 2001/111/UE
12.1.2002
11.7.2003
ĠU L 10 tat-12.1.2002
ATTI RELATATI
Ir-Regolament (UE) Nru 1021/2013 tal-Parlament Ewropew u tal-Kunsill tad-9 ta’ Ottubru 2013 li jemenda d-Direttivi 1999/4/KE u 2000/36/KE tal-Parlament Ewropew u tal-Kunsill u d-Direttivi tal-Kunsill 2001/111/KE, 2001/113/KE u 2001/114/KE fir-rigward tas-setgħat li għandhom jiġu mogħtija lill-Kummissjoni [Ġurnal Uffiċjali L 287 tad-29.10.2013].
Dan ir-regolament jallinja s-setgħat ta’ implimentazzjoni eżistenti tal-Kummissjoni pprovduti fil-ħames direttivi msejħa breakfast directives mat-Trattat dwar il-Funzjonament tal-Unjoni Ewropea (TFUE), u b'mod partikolari mal-Artikolu 290, li jippermetti lill-Kummissjoni tadotta atti delegati.
L-aħħar aġġornament: 29.04.2014